  Виталий Пронин Дэри ёросысь Мунчогуртын берло аръёсы пиналъёс губи сямен вордӥсько. Та дырлы Италмас посёлокысь нылпи садэ 25 покчиос ветло, соос пӧлын - артысь Новокварсинское гуртысь этеос, дыдыос но.Мунчогуртъёслэсь демография понна сюлмаськемзэс дунъяны кулэ кадь, нош татысь анай-атайёс, но песянайёс йыр бордазы кырмиськемын. Пиналъёс вордӥськымтэен, гуртысьтызы школаез но нылпи садэз ворсазы. Табере дас кык иськем пала сюресэз мискинь анайёс покчиосынызы сопала но тапала ветлыны кулэ ас быгатэмзыя.Кин тодмооссылэн машинаенызы нылпи садозь вуттӥське, кин куинь иськемез лёга Ижевск-Воткинск сюрес вылысь Июльское кожон дорозь, отысен рейсовой автобусэ пуксе. Нош кинлы ке инты донгиське та кык гуртъёсысь «Восточный» совхозын ужасьёсты нуись-вайись автобусэ. Одӥг пала мынон дун - 15 манет.Анай-атайёс та югдур пумысен берло аръёсы сурым потто ке но, улоназы номыр уг воштӥськы. Пиналъёссэс азьлогес школа автобусэн нуллӥзы, келясьёслы оскылӥзы. Закон куремъя табере нылпиосты анай-атайёс асьсэос келяса-вайыса ветлыны кулэ. Собере школа автобусын пукисьёсты юнматӥсь еос покчиос понна чакламтэ.Италмас посёлокысь нылпи сад шор ёзо школа борды юнматэмын. Югдур школаен кивалтӥсез Ольга Шаховаез но сюлмаськытэ.- Кивалтон уж борды басьтӥськыкум, та ужпумез ӝутӥ вал. Нылпи садэ ветлӥсьёсты нуллыны школалэн луонлыкъёсыз ӧвӧл. Палэнысь гуртъёсысь 1-тӥ классысен 11 классозь 50 пала дышетскисьёсты нуоно-ваёно. Автобус одӥг. Сопала но тапала кык рейс лэсьтоно луэ быдэн кык келясен. Покчиосын анайёслы инты ӧвӧл ни.Школа автобусъёсын кивалтэ Дэри ёросысь дышетонъя управлениысь МПО - материально-технической обеспечениея служба. Татын ужасьёс валэктэмъя, соос кыл куто школаын дышетскисьёсты нуон-ваён понна. Нош покчиосты нуллыны нимысьтыз транспорт кулэ, сыӵе луонлыкъёсыз службалэн ӧвӧл. Озьыен, анай-атайёс асьсэос сюлмаськыны кулэ  нылпи садэ вуттӥськон сярысь.Италмасысь гурт поселенилэн йырыз Сергей Кулябин, кытчы пыро та кык гуртъёс, шуиз: ми, пе, кыл кутӥськом сюресъёс понна, нош нылпиосты нуон-ваён сярысь сюлмаськыны кулэ школа. Милям луонлыкъёсмы та дырлы ӧвӧл.Нылпиослэн вордӥсь-кемзы ваньзэс шумпоттэ. Ёросысь, гурт поселениысь кивалтӥсьёс та пумысен њеч отчётъёс келяло, луоз, вылӥ кивалтон ёзъёсы. Нош кин шумпоттоз анайёсты но покчи пиналъёсты?Лия Малых Туспуктэмез:www.udmeparhia.ru Теги: Дэри Мунчогурт Нылпиос  